Α.Ο. Ποσειδών Λουτρακίου

Ο Α.Ο. Ποσειδών Λουτρακίου είναι ελληνικό αθλητικό σωματείο που δραστηριοποιείται στο Λουτράκι, στο Νομό Κορινθίας, όπου και βρίσκεται η έδρα του, το Δημοτικό Κλειστό Γυμναστήριο «Γ. Γαλανόπουλος». Επίσημο έτος ίδρυσής του είναι το 1962 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης, πετοσφαίρισης, επιτραπέζιας αντισφαίρισης, χειροσφαίρισης, κολύμβησης, στίβου, ενόργανης, αντισφαίρισης.

 Τμήμα καλαθοσφαίρισης ανδρών 
 Ιστορική αναδρομή 
Το ανδρικό τμήμα καλαθοσφαίρισης του συλλόγου έχει κατακτήσει τρία Πρωταθλήματα της οικείας του τοπικής ένωσης, της Ε.Σ.Κ.Α.Κ. και συγκεκριμένα κατά τα έτη 1998, 2000 και 2011.«Ένωση Σωματείων Καλαθοσφαίρισης Αργολίδας - Κορινθίας» , πληροφορίες στον επίσημο ιστότοπο της Ε.Ο.Κ.

Κατά την αγωνιστική περίοδο 2000-01 διαγωνίστηκε στο Πρωτάθλημα της Γ' Εθνικής Κατηγορίας καταλαμβάνοντας τη 12η και τελευταία θέση του τελικού βαθμολογικού πίνακα, με συνέπεια να υποβιβαστεί.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

Επιστρέφοντας στη Γ' Εθνική την περίοδο 2011-12 ο Ποσειδώνας συγκέντρωσε 7 νίκες και 15 ήττες, τερματίζοντας στην 8η θέση του Ομίλου του, όπου και παρέμεινε για την επόμενη χρονιά.	

Κατά την αγωνιστική περίοδο 2012-13, ο Α.Ο. Ποσειδών Λουτρακίου έλαβε μέρος στο Πρωτάθλημα του 1ου Ομίλου Νότου της Γ' Εθνικής Κατηγορίας, ολοκληρώνοντας τις αγωνιστικές του υποχρεώσεις στη 12η και τελευταία θέση του βαθμολογικού πίνακα χωρίς καμία νίκη στο ενεργητικό του.

Έδρα του συλλόγου είναι το Δημοτικό Κλειστό Γυμναστήριο «Γ. Γαλανόπουλος».«Κλειστό Γυμναστήριο» , πληροφορίες στο επίσημο ιστολόγιο του συλλόγου. Πρόεδρος του Δ.Σ. είναι ο Δημήτριος Σακελλάρης.

 Τμήμα πετοσφαίρισης ανδρών 
Το 1967 ο Ποσειδών αγωνίστηκε για πρώτη φορά στην Α' Εθνική.

Κατά την αγωνιστική περίοδο 2012-13, ο Α.Ο. Ποσειδών Λουτρακίου έλαβε μέρος στο Εθνικό Περιφερειακό Πρωτάθλημα Ανδρών και συγκεκριμένα στον Όμιλο Η' (Ε.Σ.ΠΕ.Π.), ολοκληρώνοντας τις αγωνιστικές της υποχρεώσεις στην 5η θέση του βαθμολογικού πίνακα.

Τίτλοι
Πανεπαρχιακό πρωτάθλημα: 1967, 1972, 1974
Τοπικό πρωτάθλημα: 1967, 1969, 1971, 1972, 1974
 Α' ΕΣΠΕΠ: 2006

 Τμήμα χειροσφαίρισης ανδρών 
 Αγωνιστική περίοδος 2012-13
Κατά την αγωνιστική περίοδο 2012-13, ο Α.Ο. Ποσειδών Λουτρακίου έλαβε μέρος στο Πρωτάθλημα της Α1 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 7η θέση του βαθμολογικού πίνακα.

Μετά το πέρας της χρονιάς, ο αθλητής του συλλόγου Γιώργος Πέρρος αναδείχθηκε πρώτος σκόρερ στην Α1 Εθνική, καλύτερος play-maker του Πρωταθλήματος, ενώ παράλληλα συμπεριελήφθη στην Καλύτερη Επτάδα της χρονιάς.«Πόσο μεγαλύτερη τιμή να μας και να σας χαρίσει;» , άρθρο στο επίσημο ιστολόγιο του συλλόγου, 6 Ιουνίου 2013.

 Τμήμα στίβου 
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος του Λουτρακίου έχει αξιολογηθεί ως ακολούθως πανελλαδικά:

Νοέμβριος ΧρονιάςΘέση ΚατάταξηςΣύνολο Συλλόγων 2010 227 321 2011 139 299 2012 83 281 2013 165 294 2014 108 289  2015 77  294  2016 51  312  2017 61 328  2018 48 336 2019 46 340 2020 42 266 2021 52 255

 Παραπομπές 

 Εξωτερικοί σύνδεσμοι 

 Α.Ο. Ποσειδών Λουτρακίου, επίσημο ιστολόγιο του τμήματος καλαθοσφαίρισης του συλλόγου.
  Α.Ο. Ποσειδών Λουτρακίου, επίσημος ιστότοπος του τμήματος χειροσφαίρισης του συλλόγου. 
 Α.Ο. Ποσειδών Λουτρακίου, επίσημο ιστολόγιο του τμήματος χειροσφαίρισης του συλλόγου.

Κατηγορία:Αθλητικοί σύλλογοι Κορινθίας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Σωματεία Ε.Σ.Κ.Α.Κ.
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 1962
Κατηγορία:Ιδρύσεις ομάδων καλαθοσφαίρισης σε άγνωστο έτος